Трэба адзначыць, што Аляксей Галавач не толькі граматны кіраўнік і вопытны лесавод, але і чалавек актыўнай жыццёвай пазіцыі. Ужо два скліканні ён з’яўляецца дэпутатам раённага Савета дэпутатаў. Заўсёды ўважліва ставіцца да запытаў сваіх выбаршчыкаў. Часцей за ўсё людзі звяртаюцца да свайго дэпутата з праблемамі прыватнага характару: аказаць дапамогу з нарыхтоўкай дроў на зіму, добраўпарадкаваннем домаўладання. Непасрэдны ўдзел прыняў Галавач і ў навядзенні парадку ў аграгарадку Крывічы, на сельскіх могілках. Аляксей Аляксандравіч у сваёй дзейнасці заўсёды прытрымліваецца прынцыпу: паабяцаў – выканай. Людзі ўдзячны яму за ўважлівыя, чулыя адносіны і зноў хочуць бачыць сваім дэпутатам.